Astrogeddon
Omkring dit lille rumskib flyver meteorer og fjendtlige rumskibe. Din opgave er at skyde dem i småstykker, inden de knuser dig. Det gælder om at navigere klogt i det åbne rum og fange de bonuspakker, der gør livet nemmere for dig.

Sådan kommer du i gang
Klik på PLAY DEMO og på PLAY, vælg indstillinger (fx sværhedsgrad), og klik så på BEGIN GAME. 

Sådan spiller du
Det gælder om at styre og skyde, så hverken sten eller rumskibe kommer ind og rammer dig. Du kan rotere dit rumskib og på den måde skyde hele horisonten rundt, hvis der er lidt af hvert at gå efter. Du kan også flyve frem og tilbage, men pas på: I rummet er der ingen friktion. Når du først er i bevægelse, kan du kun bremse ved at bruge raketterne i den modsatte retning. Bonuspakkerne, især de målsøgende raketter, er værd at gå efter.

Sådan styrer du
Du bruger piletasterne til at styre dit rumskib og Ctrl-tasten til at skyde. Hold dig ikke tilbage!

Sådan afslutter du spillet
Tast Esc, og klik på QUIT.